**(Návrh)**

**OPATRENIE**

**Národnej banky Slovenska**

**z ... 2022**

**o predkladaní výkazov poskytovateľmi a distribútormi celoeurópskeho osobného dôchodkového produktu na účely dohľadu nad finančným trhom**

 Národná banka Slovenska podľa § 13 ods. 1 zákona č. .../2022 Z. z. o celoeurópskom osobnom dôchodkovom produkte a o zmene a doplnení niektorých zákonov (ďalej len „zákon“) a § 35 ods. 2 zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov ustanovuje:

**§ 1**

(1) Výkazy, hlásenia a iné správy (ďalej len „výkazy“) predkladané poskytovateľom podľa § 4 ods. 2 písm. g) zákona a distribútorom celoeurópskeho osobného dôchodkového produktu podľa osobitného predpisu[[1]](#footnote-1)) sú tieto:

**Označenie výkazu Názov výkazu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

a) Vzor V Registrácia PEPP, vzor výkazu je uvedený v prílohe V

b) Vzor IX Otvorenie nového podúčtu , vzor výkazu je uvedený v prílohe IX

c) Vzor VII Zrušenie registrácie PEPP

d) PP.01.02 Základné informácie o PEPP, vzor výkazu je uvedený v prílohe I, pokyny na vypracovanie v časti PP.01.02 prílohy II,

e)PP.52.01 Informácie o PEPP a sporiteľoch PEPP, vzor výkazu je uvedený v prílohe I ,pokyny na vypracovanie v časti PP.52.01 prílohy II,

f)PP.06.02 Zoznam aktív, vzor výkazu je uvedený v časti PP.06.02 prílohy I, pokyny v časti PP.06.02 prílohy II s použitím doplnkového identifikačného kódu CIC stanoveného v prílohe III a vymedzeného v prílohe IV,

g) PP.06.03 Informácie o prezretí všetkých kolektívnych investícií v držbe poskytovateľov PEPP, vzor výkazu je uvedený v prílohe I, pokyny na vypracovanie sú v oddiele PP.06.03 prílohy II,

h) PP.08.03 Súhrnné informácie o otvorených pozíciách derivátov, vzor výkazu je v prílohe I, pokyny na vypracovanie sú v časti PP.08.03 prílohy II a s použitím kódu CIC stanoveného v prílohe III a vymedzeného v prílohe IV.

(2) Vzory výkazov podľa odseku 1 písm. d) až h) sú uvedené v prílohe č. 1 až 14.

(3) Metodika na vypracovanie výkazov podľa odseku 1 písm. d) až h) je uvedená v prílohe č. 2.

**§ 2**

(1) Výkazy podľa § 1 ods. 1 písm. a) až c) sa vypracúvajú ku dňu vzniku skutočnosti, s ktorou je spojená povinnosť vypracovať výkaz a predkladajú sa bezodkladne.

(2) Výkazy podľa § 1 ods. 1 písm. d) až h) sa vypracúvajú k 31. decembru kalendárneho roka a predkladajú sa do konca kalendárneho štvrťroka, ktorý nasleduje po dni, ku ktorému sa vypracúvajú.

(3) Ak sa použije ako účtovné obdobie hospodársky rok, ktorý je posunutý oproti účtovnému obdobiu, ktorým je kalendárny rok o určitý časový úsek, lehoty na vypracúvanie a predkladanie výkazov podľa odseku 2 sa predlžujú o rovnaký úsek.

**§ 3**

**Formáty oznamovania údajov**

(1) Poskytovatelia a distribútori celoeurópskych osobných dôchodkových produktov (PEPP) predkladajú informácie podľa § 1 v súlade s týmito špecifikáciami:

 a) peňažné údaje sa vyjadrujú v jednotkách bez desatinných miest, s výnimkou výkazov PP.06.02 a PP.08.03 stanovených v prílohách I a II, ktoré sa vyjadrujú v jednotkách s presnosťou na dve desatinné miesta;

 b) údaje typu „percentuálny podiel“ sa vyjadrujú s presnosťou na štyri desatinné miesta;

 c) údaje typu „celé číslo“ sa vyjadrujú v jednotkách bez desatinných miest;

 d) údajové body sa vyjadrujú ako kladné hodnoty s výnimkou týchto prípadov:

1. v porovnaní s prirodzenou hodnotou danej položky sú údajové body opačnej povahy;
2. povaha daného údajového bodu umožňuje oznamovať kladné i záporné hodnoty;
3. v príslušných pokynoch stanovených v prílohách V až XIV k tomuto nariadeniu sa vyžaduje odlišný formát oznamovania.

**§ 4**

**Mena oznamovania**

(1) Na účely tohto opatrenia je „menou oznamovania“ mena euro.

(2) Finančné hodnoty vyjadrené v cudzej mene sa prepočítajú na eurá prostredníctvom referenčného výmenného kurzu Európskej centrálnej banky platného k dátumu, ku ktorému sa výkaz vypracúva.

**§ 5**

(1) Výkazy podľa § 1 sa predkladajú Národnej banke Slovenska elektronicky prostredníctvom informačného systému Štatistický zberový portál.

**§ 6**

(1) Toto opatrenie nadobúda účinnosť 1. januára 2023.

PRÍLOHA I – VZORY VÝKAZOV

PP.01.01.33 – Obsah predkladaných údajov

PP.01.02.33 – Základné informácie - všeobecné

PP.52.01.33 - Informácie o PEPP a sporiteľoch PEPP (náklady, toky financií a sporiteľov)

PP.06.02.33 – Zoznam aktív, Informácie o aktívach

PP.06.03.33 – Podniky kolektívneho investovania – Prístup založený na prezretí podkladových expozícií

PP.08.03.33 – Informácie o držaných pozíciách

PRÍLOHA II - POKYNY TÝKAJÚCE SA VZOROV VÝKAZOV

PP.01.01.33 – Obsah predkladaných údajov

PP.01.02 – Základné informácie – všeobecné

PP.52.01 – Informácie o PEPP a sporiteľoch PEPP (Informácie o PEPP a sporiteľoch PEPP (1) – informácie o nákladoch; Informácie o PEPP a sporiteľoch PEPP (2) – krajina, sporitelia, príspevky, výnosy, dávky ....)

PP.06.02 – Zoznam aktív (Informácie o držaných pozíciách , Informácie o aktívach)

PP.06.03 – Podniky kolektívneho investovania – prístup založený na prezretí podkladových expozícií

PP.08.03. Súhrnné informácie o otvorených derivátoch (Informácie o držaných pozíciách)

PRÍLOHA III - Tabuľka doplnkových identifikačných kódov

PRÍLOHA IV - Vymedzenie pojmov tabuľky doplnkových identifikačných kódov (Dvojmiestny alfabetický kód ISO 3166-1 krajiny, Aktíva kótované v jednej alebo vo viacerých krajinách, Aktíva, ktoré nie sú kótované na burze, Aktíva, ktoré nie sú obchodovateľné na burze, Štátne dlhopisy, Podnikové dlhopisy, Vlastný kapitál, Podniky kolektívneho investovania, Štruktúrované cenné papiere, Cenné papiere zabezpečené kolaterálom, Peňažné prostriedky a vklady, Hypotéky a úvery, Nehnuteľnosti, Futures, Kúpne opcie, Predajné opcie, Swapy, Forwardy, Úverové deriváty)

PRÍLOHA V - Vzor registrácie

PRÍLOHA VI - Vzor oznámenia o registrácii

PRÍLOHA VII - Vzor zrušenia registrácie

PRÍLOHA VIII - Vzor oznámenia o zrušení registrácie

PRÍLOHA IX - Vzor otvorenia podúčtu

PRÍLOHA X - Vzor oznámenia o otvorení podúčtu

PRÍLOHA XI - Vzor žiadosti o informácie/spoluprácu

PRÍLOHA XII - Vzor odpovede na žiadosť o informácie/spoluprácu

PRÍLOHA XIII - Vzor oznámenia o porušení

PRÍLOHA XIV - Vzor informácií týkajúcich sa vnútroštátnych ustanovení

1. ) Nariadenie Európskeho parlamentu a Rady (EÚ) 2019/1238 z 20. júna 2019 o celoeurópskom osobnom dôchodkovom produkte (PEPP) (Ú. v. EÚ L 198, 25. 7. 2019) v platnom znení. [↑](#footnote-ref-1)